laion/Wikipedia-Exotic huggingface dataset:
לורטה לינץ'

לורטה אליזבת לינץ' (באנגלית: Loretta Elizabeth Lynch; נולדה ב-21 במאי 1959) היא משפטנית אמריקאית שכיהנה כתובעת הכללית של ארצות הברית, תחת הנשיא ברק אובמה. קודם לכן כיהנה כתובעת הפדרלית של המחוז המזרחי של ניו יורק. בתפקיד זה הייתה אחראית על החקירות והתביעות הפדרליות בברוקלין, קווינס וסטטן איילנד ומחוזות נסאו וסאפוק בלונג איילנד. לינץ', בתם של כומר בפטיסטי וספרנית בבית ספר, נולדה בגרינסבורו שבקרוליינה הצפונית. היא בעלת תואר ראשון בהצטיינות באנגלית ולימודי ספרות אמריקאית מאוניברסיטת הרווארד ב-1981 ובוגרת לימודי משפטים מבית הספר הרווארד למשפטים ב-1984. עבדה כעורכת דין בפירמת עורכי הדין Cahill Gordon & Reindel בניו יורק. ב-1990 החלה לעבוד במחוז מזרח ניו יורק וב-1994 מונתה לראש המשרד בלונג איילנד. ב-1998 מונתה לסגנית תובעת מחוזית. במהלך כהונתה הייתה חברת צוות התביעה במשפטם של שוטרי משטרת ניו יורק שתקפו והתעללו מינית באבנר לוהימה, מהגר מהאיטי, הובילה להרשעתם של שניים מרוצחי הסטודנט יענקל רוזנבאום במהלך מהומות קראון הייטס והרשעתו של בכיר משפחת הפשע וינסנט גאנטי. בשנת 1999 מונתה לתובעת הכללית של המחוז, תפקיד בו כיהנה עד 2001. לאחר מכן שימשה שותפה בפירמת עורכי הדין Hogan Lovells, בנוסף עבדה עבור בית הדין הפלילי הבינלאומי לרואנדה וכיהנה כחברת הנהלה בפדרל ריזרב של ניו יורק בשנים 2003 עד 2005. ב-2010 מונתה לכהונה שנייה כתובעת הפדרלית של מחוז מזרח ניו יורק. בין הפרשות הבולטות בהן הייתה מעורבת היו ההחלטה להגיש כתב אישום נגד חבר בית הנבחרים של ארצות הברית מייקל גרים באשמת הונאה, העלמת מס ועדות שקר והתביעה נגד וינסט אסרו מראשי הפשע המאורגן בניו יורק. בנובמבר 2014 נבחרה לינץ' על ידי הנשיא ברק אובמה למחליפתו של אריק הולדר כתובעת הכללית של ארצות הברית. היא האישה האפריקאית-אמריקאית הראשונה לכהן בתפקיד זה. לאחר דחייה ממושכת של 5 חודשים, מינויה אושר בסנאט באפריל 2015, ברוב של 56 סנאטורים מול 43 מתנגדים. ב-27 באפריל 2015 הושבעה לתפקידה בידי סגן הנשיא ג'ו ביידן. לינץ' נישאה לסטיבן הארגרוב ב-2007 והיא אם חורגת לשני ילדים. מדיה וקבצים בנושא לורטה לינץ' בוויקישיתוף לורטה לינץ', ברשת החברתית אקס (טוויטר) לורטה לינץ', באתר אנציקלופדיה בריטניקה (באנגלית) ביוגרפיה, באתר וול סטריט ג'ורנל אוריה כנף‏, לראשונה: אובמה ימנה אישה שחורה לתפקיד התובעת הכללית, באתר וואלה, 8 בנובמבר 2014 Loretta Lynch is sworn in as U.S. attorney general, USA Today, 27 April 2015
JSF

האם התכוונתם ל... תוכנית Joint Strike Fighter F-35 Joint Strike Fighter, שמו הקודם של מטוס הקרב F-35 לייטנינג II. JavaServer Faces – מפרט לפיתוח יישומי Web מבוססי Java.
קולד מאונטן

האם התכוונתם ל... קולד מאונטן (ספר) – רומן הביכורים של צ'ארלס פרייזר קולד מאונטן (סרט) – סרט קולנוע על פי הרומן
רוטמן

רוטמן (בגרמנית: Rothmann או Rottmann) הוא שם משפחה הנפוץ באירופה ממקור גרמני. באנגלית נפוץ התעתיק Rothman. האם התכוונתם ל... אלתר רוטמן – שם לידתו של אלכסנדרו רובוט, סופר ומשורר יהודי-רומני אריה רוטמן – אמן ישראלי גיורא רוטמן – מאייר ואדריכל ישראלי ג'יימס רותמן – ביוכימאי יהודי-אמריקאי יואב רוטמן – שחקן ישראלי לאון רוטמן – שייט קאנו רומני לירן רוטמן – כדורגלן ישראלי ליביו רוטמן – היסטוריון ישראלי מאיה רוטמן – מוזיקאית ויוצרת ישראלית נעה רוטמן – תסריטאית ישראלית ניסן רוטמן – ממייסדי חדרה סטיב רוטמן – פוליטיקאי יהודי-אמריקני עמיקם רוטמן – עיתונאי ומרצה לתקשורת ישראלי שמחה רוטמן – חבר הכנסת מטעם מפלגת האיחוד הלאומי רודמן
מקס הורטון

סר מקס קנדי הורטון (באנגלית: Sir Max Kennedy Horton;‏ 29 בנובמבר 1883 – 30 ביולי 1951) היה קצין צוללות בריטי ומפקד השיירות באוקיינוס האטלנטי במלחמת העולם השנייה. התפרסם בזכות הורדת איום הצוללות הגרמני באזור עליו פיקד. הורטון נולד בלונדון ב-29 בנובמבר 1883, וב-15 בספטמבר 1898 החל את הקריירה הצבאית - ימית שלו כצוער על אניית האימון לצוערים בריטניה. זמן קצר לאחר שקבל דרגת תת לוטננט עבר לשרת בצוללות. הוא התקדם בדרגות ובתפקידי פיקוד ובתחילת מלחמת העולם הראשונה הועלה לדרגת לוטננט קומנדר וקבל פיקוד על הצוללת E 9. ב-13 בספטמבר 1914 הבחין הורטון בסיירת הקלה הגרמנית הלה כ-6 מיילים דרומית - מזרחית להלגולנד בים הצפוני. ממרחק 600 יארדים הוא ירה שני טילי טורפדו והטביע אותה. הוא הצליח להתחמק מכוחות הצי הגרמני שרדפו אותו ולהגיע לנמל הארוויץ' בצפון בריטניה. כעבור שלושה שבועות הצליח להטביע את המשחתת S 116 בשפך נהר אמס. על כך עוטר באות השירות המצוין. באוקטובר 1914 נשלח לים הבלטי כחלק משייטת הצוללות הבריטית בים הבלטי. הורטון הצליח להטביע משחתת גרמנית, ארבע אוניות סוחר שנשאו מטען משוודיה לגרמניה וגרם נזק כבד לאוניית המערכה הנסיך אדלברט. ב-31 בדצמבר 1914 הועלה לדרגת קומנדר. לאחר המלחמה שימש הורטון כמפקד של מספר אוניות מערכה. ב-17 באוקטובר 1932 הועלה לדרגת אדמירל משנה וקיבל פיקוד על השייטת השנייה של אוניות המערכה. ב-1937 קודם לדרגת תת אדמירל וקיבל פיקוד על כוח המילואים של הצי הבריטי המלכותי. הוא הצליח להשמיש תוך זמן קצר יחסית מספר גדול של כלי שיט שעמדו בנמלים ולהפוך אותם לכוח מבצעי ערב מלחמת העולם השנייה. בפרוץ מלחמת העולם השנייה מונה הורטון למפקד הפטרול הצפוני שמטרתו הייתה הטלת מצור ימי על גרמניה בין איסלנד, איי פארו ואיי אורקני בים הצפוני. ב-1940 מונה למפקד צי הצוללות שבסיסן בבריטניה. חלק מכוח זה השתתף בקרב הים התיכון. ב-9 בינואר הועלה לדרגת אדמירל וב-17 בנובמבר 1942 מונה למפקד ראשי של פיקוד המבואות המערביים, שחלש על נתיב השיירות מארצות הברית. לאחר שנכשל בקרב על בריטניה הורה היטלר לקרל דניץ לצאת למלחמת צוללות נגד שיירות האספקה מארצות הברית לבריטניה. בהתחלה נטתה הכף לטובת הגרמנים. ממפקדתו ב"דרבי האוס" בליברפול ניהל הורטון את ההגנה על שיירות אלה. הוא פיתח טקטיקה שהצריכה הוספת אוניות קרב לשיירות בצורה שחלק מיהן למרות שהיו צמודות לשיירה, נהנו מחופש פעולה שאיפשר להן לרדוף ולהשמיד את הצוללות. בתחילה סירבו באדמירליות לאשר לו זאת אבל במרץ 1943 הצליחו הגרמנים להטביע שתי שיירות גדולות ובבריטניה נשאר דלק לשבועות ספורים. צ'רצ'יל זימן את הורטון לישיבת חרום ואישר לו את תוספת אוניות הקרב. התוצאה לא איחרה לבוא. ביחד עם שינוי הטקטיקה, שיפור המידע המודיעיני, שיפור פצצות העומק ופיתוח מטוסים ארוכי טווח נגרמו לצוללות הגרמניות אבדות כבדות ודניץ הורה להן לחזור לבסיסיהן. באוגוסט 1945 פרש הורטון משירות פעיל. לדבריו, "כדי לפנות מקום למפקדים צעירים". הוא נפטר ב-30 ביולי 1951. מדיה וקבצים בנושא מקס הורטון בוויקישיתוף מקס הורטון והשיירות באטלנטי, באתר Defence Media Network מקס הורטון, באתר uboat.net מקס הורטון, באתר "Find a Grave" (באנגלית)
ז'אן מורו

ז'אן מוֹרוֹ (בצרפתית: Jeanne Moreau;‏ 23 בינואר 1928 – 31 ביולי 2017) הייתה שחקנית קולנוע, מגדולות שחקני הקולנוע הצרפתי, זמרת, תסריטאית ובמאית. מורו, בת לאב צרפתי ולאם אנגלייה, נולדה בצרפת. בילדותה עברה עם משפחתה לחבל וישי. בנעוריה למדה מחול, ובשנת 1947, בגיל 19, התפרסמה לראשונה כשחקנית על בימת התיאטרון. מאז תחילת שנות ה-50 הופיעה ביותר מ-130 סרטים. תפקידה הידוע ביותר היה בסרטו של פרנסואה טריפו "ז'יל וג'ים" (1962). הבמאי אורסון ולס הגדירהּ כ"שחקנית הטובה בעולם". בין סרטיה: "הרולס רויס הצהובה", "המלכה מרגו" בבימוי ז'אן דרוויל, "יחסים מסוכנים" בבימוי רוז'ה ואדים, "הלילה" בבימוי מיכלאנג'לו אנטוניוני, "הכלה לבשה שחורים" בבימוי פרנסואה טריפו, "ויוה מריה!" ו"הזמן שנשאר" בבימוי פרנסואה אוזון, מודרטו קנטבילה (לצד ז'אן-פול בלמונדו) בבימוי פיטר ברוק, "הרכבת" (1964), "על רגל אחת" (1991), "מעבר לעננים" (1995) בבימוים של וים ונדרס ומיכלאנג'לו אנטוניוני, התנתקות בבימויו של עמוס גיתאי ועוד. נפטרה ב-31 ביולי 2017. מורו זכתה בפרסים רבים, בהם: 1960 - פרס השחקנית הטובה ביותר בפסטיבל קאן, על משחקה בסרט "מודרטו קנטבילה" (Moderato cantabile) 1964 - פרס השחקנית הטובה ביותר בפסטיבל קרלובי וארי, על משחקה בסרט "יומנה של חדרנית" (Le journal d'une femme de chambre) 1967 - פרס באפט"א לשחקנית הזרה הטובה ביותר, על משחקה בסרט "ויוה מריה!" 1988 - פרס מולייר על משחקה בהצגת התיאטרון Le Récit de la servante Zerline 1992 - פרס סזאר לשחקנית הטובה ביותר, על משחקה בסרט La vieille qui marchait dans la mer 1992 - פרס אריה הזהב של פסטיבל הסרטים של ונציה, למפעל חיים 1995 - פרס סזאר למפעל חיים 1997 - פרס האקדמיה האירופית לקולנוע, למפעל חיים 1998 - הוקרה של האקדמיה האמריקאית לקולנוע, למפעל חיים 2000 - פרס דב הזהב של פסטיבל הסרטים הבינלאומי בברלין, למפעל חיים 2003 - פרס דקל הזהב של פסטיבל קאן, למפעל חיים 2005 - פרס סטניסלבסקי של פסטיבל הסרטים הבינלאומי במוסקבה 2008 - פרס סזאר למפעל חיים ז'אן מורו, במסד הנתונים הקולנועיים IMDb (באנגלית) ז'אן מורו, באתר "אידיבי", מאגר הידע העברי לקולנוע ישראלי ועולמי ז'אן מורו, באתר AllMovie (באנגלית) ז'אן מורו, באתר Rotten Tomatoes (באנגלית) ז'אן מורו, במסד הנתונים הקולנועיים KinoPoisk (ברוסית) ז'אן מורו, באתר MusicBrainz (באנגלית) ז'אן מורו, באתר Yandex.Music (ברוסית) ז'אן מורו, באתר Discogs (באנגלית) ז'אן מורו, באתר Genius ז'אן מורו, באתר בילבורד (באנגלית) אורי קליין, עכבר העיר אונליין, "אני לא אגדה קולנועית", באתר הארץ, 6 בנובמבר 2008 איתמר זהר, השחקנית הצרפתייה ז'אן מורו מתה בגיל 89, באתר הארץ, 31 ביולי 2017 אורי קליין, האם היה מישהו בדורי שלא היה מאוהב בז'אן מורו? // אורי קליין, באתר הארץ, 31 ביולי 2017 אבנר שביט‏, אגדת הקולנוע הצרפתייה ז'אן מורו הלכה לעולמה, באתר וואלה, 31 ביולי 2017 מתה השחקנית הצרפתייה ז'אן מורו בגיל 89, באתר כלכליסט, 31 ביולי 2017 ז'אן מורו, באתר "Find a Grave" (באנגלית) ז'אן מורו, באתר אנציקלופדיה בריטניקה (באנגלית) Jeanne Moreau, Salon ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ספרייה גנומית

בניית ספרייה גנומית היא שיטה למיפוי DNA של אורגניזם, על מנת לבחור מתוך כלל הגנום גן ספציפי. על מנת לבנות ספרייה גנומית, נעשה תחילה חיתוך של כל הגנום באמצעות אנזימי הגבלה (רסטריקציה) מתאימים. את מקטעי ה-DNA שהתקבלו מחברים, בתוספת גן בורר, לנשאים כגון פלסמידים או בקטריופאג'ים (לאחר שהוצאו מהגנום שלהם הגנים הפתוגניים), גם כן על ידי חיתוך של הפלסמיד או של הגנום של הבקטריופאג' באמצעות אנזימי הגבלה תואמים. הנשאים משמשים להחדרת מקטעי ה-DNA לתוך גנומים של חיידקים בתהליך הנקרא טרנספורמציה. את החיידקים זורעים על מצע בררני המאפשר רק לחיידקים שקלטו פלסמיד לגדול, בשל הגן הבורר שהונדס לתוך הגנום שלהם. כל חיידק שלתוכו הונדס מקטע מה-DNA המקורי, מהווה מקור למושבת חיידקים, כלומר - כל מושבה מייצגת מקטע DNA אחד מתוך אותו גנום, ואוסף המושבות מייצג את הגנום כולו. זוהי ספרייה גנומית. סוג נוסף של ספריית גנים, שאיננה מייצגת את כלל הגנום של האורגניזם אלא רק את הגנים המתבטאים ברקמה מסוימת, הוא ספריית cDNA. ספרייה זו מקורה ב-mRNA המופק מרקמה כלשהי בגוף האורגניזם, ש"תועתקה במהופך", ל-DNA, באמצעות האנזים Reverse Transcriptase ("משעתק במהופך"). מקטעי ה-DNA שמתקבלים מוחדרים לחיידקים באופן המתואר לעיל, ויוצרים ספריית גנים באופן דומה. בספרייה זו, בניגוד לספרייה הגנומית, הגנים כוללים את האזור המבני בלבד, ללא אזור בקרה, וכן מכילים את הרצף המקודד בלבד, ללא אינטרונים. מדיה וקבצים בנושא ספרייה גנומית בוויקישיתוף ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
וייב (קומיקס)

וייב (באנגלית: Vibe, רטט) הוא דמות בדיונית של גיבור-על המופיעה בחוברות הקומיקס ליגת הצדק ביקום DC קומיקס. הדמות הופיעה לראשונה בחוברת Justice League of America Annual #2 מאוקטובר 1984 ונוצרה על ידי הכותב גרי קונוויי והמאייר צ'אק פאטון. וייב הוא האלטר אגו של פרנסיסקו (סיסקו) פאקו ראמון, צעיר שהחל את הקריירה שלו בלוחמה בפשע כשאקוומן פירק את ליגת הצדק המקורית. כשפאקו הצעיר גילה שקבוצה חדשה של ליגת הצדק מוקמת בעיר הולדתו דטרויט, הוא החליט לותר על מקומו כמנהיג כנופיית הרחוב לוס לובוס ולהצטרף אליה. יכולותיו העל-אנושיות של פאקו לשחרר תנודות חזקות של גלי הדף הן אלה שאיפשרו לו להיות מועמד בקבוצה. לאחר הצטרפותו התעוררו חילוקי דעות בין אקווהמן לבין הצייד ממאדים בעניין נאמנותו של המגויס הטרי, מאחר שגרם לליגה להיות מעורבת עם כנופיית רחוב יריבה. אולם, עד מהרה פאקו הוכיח את ערכו ונשאר בליגה לכל אורכו של המשבר בעולמות האינסופיים, בו כוחותיו שיחקו תפקיד מרכזי בהבסתו של הנבל דספרו. במהלך התקפתו של דארקסייד על כדור הארץ, פאקו נתפס על ידי אחד האנדרואידים של פרופסור אייבו והיה לראשון מבין חברי הליגה שנהרג בעת מילוי תפקידו. גופתו הונחה בתא הקפאה אך מאז הוחייתה מחדש פעמיים - באירועי הלילה האפל ביותר ופלאשפוינט. כוחותיו החדשים של הפקת ויברציות ברמה מולקולרית נובעים כתוצאה מאופק אירועים של פורטל בין-ממדי, שבו כוחות בין-ממדיים שיכתבו מחדש את ה-DNA שלו. את דמותו של סיסקו ראמון בסדרות יקום החץ "הפלאש", "החץ" ו"אגדות המחר" מגלם השחקן קרלוס ואלדז. דף הדמות בפרויקט פאנדום של DC קומיקס
נובורוסיה

האם התכוונתם ל... נובורוסיה (האימפריה הרוסית) – חלק מהאימפריה הרוסית המדינה הפדרלית של נובורוסיה – מדינה קצרת ימים מהמאה ה-21 שנקראה על שם המדינה ההיסטורית
בית הדין העממי

האם התכוונתם ל... בית הדין העממי (גרמניה הנאצית) – בית דין מיוחד שהקים אדולף היטלר ב-1934, שעיקר עיסוקם היה בעבירות בגידה ופעילות כנגד המשטר. בית הדין העממי (רומניה) – בתי דין מיוחדים שהוקמו ברומניה לאחר מלחמת העולם השנייה, כדי לשפוט פושעי מלחמה רומנים.
חצי האי גאוור

חצי האי גאוור (באנגלית: Gower Peninsula, בוולשית: Penrhyn Gŵyr, גוויר) הוא חצי אי בגודל של כ-180 קילומטר רבוע השוכן במחוז סוונסי שבדרום ויילס. חצי האי יוצא מחופה הדרומי של ויילס לכיוון דרום-מערב אל תוך תעלת בריסטול, כאשר הוא תחום על ידי שפך נהר הלוגור ממערב ומפרץ סוונסי ממזרח. גאוור הוא גם אזור בחירה לפרלמנט הבריטי ולפרלמנט הוולשי. חצי האי כולו הוגדר בשנת 1956 כאזור יופי טבעי יוצא דופן והיה לאזור הראשון שהוגדר כך בבריטניה. חצי האי מוכר בנוף הכפרי והטבעי שבו ומושך מטיילים ותיירים רבים במהלך השנה, תושבי האזור עוסקים בעיקר בענפי החקלאות ובשירותי תיירות. מדיה וקבצים בנושא חצי האי גאוור בוויקישיתוף אתר למבקרים בחצי האי 'Enjoy Gower'. אתר למבקרים בחצי האי 'Explore Gower'. ד"ר עדי ערמוני, ‏מדריך למטייל בחצי האי גאוור, באתר GoTravel חצי האי גאוור, באתר אנציקלופדיה בריטניקה (באנגלית) ערך זה הוא קצרמר בנושא ויילס ובנושא גאוגרפיה של הממלכה המאוחדת. אתם מוזמנים לתרום לוויקיפדיה ולהרחיב אותו.
טטיאנה מקפאדן

טטיאנה מקפאדן (נולדה ב-21 באפריל 1989) היא אתלטית אמריקאית פאראלימפית, המשותקת מן המותניים ומטה. היא אלופה פאראלימפית בעלת 11 מדליות, מהן 3 מדליות זהב ו-12 מדליות באליפויות עולם, מהן 10 מדליות זהב. מקפאדן נולדה בלנינגרד ב-21 באפריל 1989. היא נולדה עם ספינה ביפידה, מום מולד ששיתק אותה מהמותניים ומטה. אמה הביולוגית שמה אותה בבית יתומים שהיה עני מכדי לספק לה כיסא גלגלים, עקב כך הלכה מקפאדן על ידיה במשך שש שנותיה הראשונות. במהלך שהותה בבית היתומים פגשה את דברה מקפאדן, עובדת במחלקת הבריאות ושירותי האנוש של ארצות הברית, מקפאדן אומצה ועברה לגור בבולטימור. במהלך ילדותה התאמנה מקפאדן בענפי ספורט רבים כגון שחייה, התעמלות וכדורסל נכים. מקפאדן למדה באוניברסיטת אילינוי באורבנה-שמפיין. בשנת 2004 השתתפה לראשונה במשחקים הפאראלימפיים באתונה, וזכתה בשתי מדליות, כסף וארד. מדליית כסף, במקצה 100 מטר ובמדליית ארד, במקצה 200 מטר. בשנת 2008 זכתה מקפאדן במשחקים הפאראלימפיים בייג'ינג ב-4 מדליות, 3 מדליות כסף ומדליית ארד אחת. מדליות כסף, במקצי 200 מטר, 400 מטר ו-800 מטר ומדליית ארד, במקצה שליחות 4x100 מטר. בשנת 2012 זכתה מקפאדן במשחקים הפאראלימפיים לונדון, ב-4 מדליות, 3 מדליות זהב ומדליית ארד אחת. מדליות זהב, במקצי 400 מטר, 800 מטר ו-1500 מטר ומדליית ארד במקצה 100 מטר. בשנת 2014 זכתה מקפאדן במשחקים הפאראלימפיים בסוצ'י, במדליית כסף במקצה 1000 מטר במקצוע סקי למרחקים. בשנת 2016 במשחקים הפאראלימפיים ריו דה ז'ניירו היא זכתה ב-4 מדליות זהב. בשנת 2011 השתתפה מקפאדן לראשונה בתחרויות האתלטיקה של הוועד הפאראלימפי הבין-לאומי, וזכתה במדליית זהב במקצי 200 מטר, 400 מטר, 800 מטר ו-1500 מטר. בנוסף זכתה במדליית ארד במקצה 100 מטר. בשנת 2013 השתתפה מקפאדן בתחרויות האתלטיקה, וזכתה במדליית זהב במקצי 100 מטר, 200 מטר, 400 מטר, 800 מטר ו-1500 מטר. בשנת 2009 החלה מקפאדן להשתתף בתחרות מרתון לכיסאות גלגלים מרתונים בנוסף לספרינט. המרתון הראשון שבו השתתפה היה מרתון שיקגו 2009, שבו זכתה במדליית זהב. נוסף לכך, היא השתתפה וניצחה במרתון ניו יורק 2010, מרתון שיקגו 2011 ומרתון לונדון 2011. מדיה וקבצים בנושא טטיאנה מקפאדן בוויקישיתוף אתר האינטרנט הרשמי של טטיאנה מקפאדן (באנגלית) אליסף דעואל, איך שגלגל מסתובב, באתר ynet, 8 בנובמבר 2014
פלסטיק (קומיקס)

פלסטיק (באנגלית: Plastique, מלשון חומרי נפץ) היא דמות בדיונית של נבלת-על המופיעה בחוברות הקומיקס ביקום DC קומיקס. הדמות הופיעה לראשונה בחוברת Firestorm Vol. 2 #7 מדצמבר 1982 ונוצרה על ידי הכותב ג'רי קונוויי והמאייר פאט ברודריק. הדמות היא יריבתו ומושא אהבתו לעיתים של גיבור-העל קפטן אטום. פלסטיק הוא האלטר אגו של בט סנס סוצ'י, טרוריסטית אשר הוצגה לראשונה כאשר רצתה לאלץ את ניתוקה של קוויבק מקנדה. היא ניסתה לבצע פיגוע התאבדות במערכת העיתון הבדיונית "ניו יורק הראלד אקספרס" בעזרת פצצות המחוברות לתלבושתה. פיירסטורם מצא אותה ופירק אותה מהפצצות על ידי המסת בגדיה מה שהותיר אותה עירומה ומבוישת בעוד הוא פוצץ את הפצצות בביטחה. מאוחר יותר, היא השיגה את האפשרות להקרין מתוך גופה כוח פיצוץ באמצעות הנדסה גנטית. הופעתה האחרונה בפומבי כמחבלת הייתה מעל דפי קפטן אטום, כשניסתה להשמיד את בניין הפרלמנט הקנדי באוטווה ואת פסל החירות בניו יורק סיטי וכן להתנקש בחייהם של נשיא ארצות הברית וראש ממשלת קנדה. תוכניותיה סוכלו והיא נתפסה בידי קפטן אטום. סנס סוצ'י הייתה חברה ביחידת המתאבדים למשך משימה אחת בלבד, לפני שניסתה לבגוד בחברי הקבוצה. היא עברה תהליך בו זיכרונותיה נמחקו, ובסופו של דבר הפכה לשכירת חרב עד אשר החליטה לחזור למוטב וקיבלה חנינה נשיאותית על פשעיה. היא התאהבה בנתניאל אדם – האלטר אגו של קפטן אטום – והוזמנה להצטרף לקבוצת "צדק אקסטרים", סיעה של ליגת הצדק שהביעה חוסר שביעות רצון מיחסיה של הליגה עם האומות המאוחדות. בתקופת המשבר האחרון, בט סנס סוצ'י חזרה לדרכיה הנפשעות, נפרדה מבעלה והצטרפה ליחידת המתאבדים מחדש. ביקום DC המחודש שלאחר אירועי פלאשפוינט, פלסטיק נראתה בחברה הסודית של נבלי-העל וניסתה להתנקש בחייה של מאדאם קסנדו. דף הדמות בפרויקט ויקיה של DC קומיקס
אדם-קוף

אדם-קוף (באנגלית: Man-Ape) הוא דמות בדיונית של נבל-על המופיע בחוברות הקומיקס הפנתר השחור ביקום מארוול קומיקס. הדמות הופיעה לראשונה בחוברת Avengers #62 ממרץ 1969, ונוצרה על ידי הכותב רוי תומאס והמאייר ג'ון בוסימה. אדם-קוף הוא האלטר אגו של מ'באקו, יליד ואקאנדה ואחד מלוחמיה הגדולים, שני רק לפנתר השחור. הוא זמם לגזול את מלכות ואקאנדה בעזרת הפולחן הלא חוקי של הגורילה הלבנה, ולהחזיר את ואקאנדה למצבה הפרימיטיבי. מ'באקו זכה לכוחותיו העל אנושיים על ידי רחצה בדם גורילה לבנה ואכילת בשרה, ואימץ את כינוי אדם-קוף. הוא נאבק עם הפנתר השחור, אשר הביס אותו ובקרב זה מ'באקו לכאורה נהרג. מ'באקו נסע לאמריקה, שם הפנתר שהה יחד עם קבוצת האוונג'רס. הוא הצטרף ללגיון הקטלני המקורי, אשר הורכב מגרים ריפר, הלייזר החי, פאוור מן ואמן החרבות. הוא חבר הצוות הראשון שנפגש עם האוונג'רס, והובס על ידי קפטן אמריקה. הוא לכד את חברתו של הפנתר, הזמרת מוניקה לין. מ'באקו פיתה את הפנתר למלכודת, בה הפנתר הובס עם בובה מתפוצצת של מוניקה. הלגיון קשרו את הפנתר ומוניקה לכיסאות, אך הפנתר בורח רק כדי להיות מובס על ידי גרים ריפר. מ'באקו הובס ביחד עם שאר הלגיון כאשר ויז'ן שחרר את שאר חברי האוונג'רס הלכודים. הוא הביס את הפנתר פעם נוספת והובס על ידי קפטן אמריקה. הוא נראה מאוחר יותר עם הלגיון הקטלני החדש, כאשר חבריו לקבוצה הם גרים ריפר, בלאק טאלון, פאוור מן כגוליית, נקרה ואולטרון-12 ונאבק בטיגרה. הוא נטש את גרים ריפר, מלווה בבלאק טאלון. הוא הצטרף לגלגול השביעי של אדוני הרשע, והובס על ידי קבוצת ת'נדרבולטס. במהלך אירוע "מלחמת אזרחים", מ'באקו נראה כחבר בקונגרס אפריקאי אשר נועד לתת תגובה לסערה בעקבות חוק רישום העל-אנושיים, אך הקונגרס התפרק. הוא הוזמן לחתונתם של הפנתר וסטורם, שם השתכר וניסה לריב עם ספיידרמן. הוא נראה בסוף החוברת Heroes for Hire #6 יחד עם גרים ריפר והחבלנית, ונהרג על ידי מורלון במהלך אירוע "שלטון אפל". לפני מותו הוא שלח שליח לוואקאנדה על מנת להזהיר מפני הסכנה המתקרבת. הוא נראה חי והצטרף לקבוצת נבלים להשכרה של האיש הסגול. בגרסת אולטימייט מארוול מ'באקו הוא אחיו של הפנתר השחור. מ'באקו הופיע ב"האוונג'רס: סדרת האנימציה", ודובב על ידי קווין מייקל ריצ'רדסון, ובמשחק הווידאו Marvel: Ultimate Alliance 2 דובב על ידי אמרסון פרנקלין. את דמותו בסרטי הלייב אקשן "הפנתר השחור", "הנוקמים: מלחמת האינסוף", "הנוקמים: סוף המשחק" ו"הפנתר השחור: ואקאנדה לנצח" מגלם השחקן וינסטון דיוק. דף הדמות באתר הרשמי של חברת מארוול קומיקס דף הדמות בפרויקט פאנדום של מארוול קומיקס
חרסונסוס

חרסונסוס (ביוונית Χερσόνησος) היא מושבה יוונית עתיקה בדרום-מערב חצי האי קרים. המושבה נוסדה במאה ה-6 לפנה"ס על ידי מתיישבים מהרקלאיה פונטיקה (Heraclea Pontica). המושבה ממוקמת על חופי הים השחור בפאתי העיר סבסטופול והיא מכונה לעיתים "פומפיי האוקראינית" או טרויה הרוסית". פירוש המילה חרסונסוס ביוונית הוא "חצי אי" ובכך מתאר את מיקומה של המושבה. במהלך רוב התקופה הקלאסית היה בחרסונסוס שלטון דמוקרטי על ידי מספר שליטים (ארכונטים) שנבחרו ומועצה נבחרת בשם דמיורגי (Demiurgi). במשך הזמן הממשל נעשה יותר אוליגרכי והכוח התרכז בידי השליטים. שבועת נאמנות שנשבעו כל אזרחי העיר שרדה מהמאה ה-3 לפנה"ס עד היום. בשנת 2013 חרסונסוס הוכרזה כאתר מורשת עולמית. מדיה וקבצים בנושא חרסונסוס בוויקישיתוף אתר האינטרנט הרשמי של חרסונסוס אתר על המקום ערך זה הוא קצרמר בנושא אתרי מורשת עולמית ובנושא אוקראינה. אתם מוזמנים לתרום לוויקיפדיה ולהרחיב אותו.
אצטדיון פול בראון

אצטדיון פול בראון (באנגלית: Paul Brown Stadium, מכונה The Jungle), הוא אצטדיון הנמצא בעיר סינסינטי באוהיו ומשמש כיום כביתם של הסינסינטי בנגלס מה-NFL ואת קבוצת הפוטבול סינסינטי ברקאטס השייכת לאוניברסיטת סינסינטי. מאז הקמת האצטדיון הוא נקרא על שם שחקן הפוטבול לשעבר פול בראון, (שבמקרה שיחק בסינסינטי בנגלס בסוף הקריירה שלו). רק לאחר פטירתו של פול בראון בשנת 1991, הוחלט ששמו של המגרש יהיה על שמו, אצטדיון פול בראון. מדיה וקבצים בנושא אצטדיון פול בראון בוויקישיתוף אתר האינטרנט הרשמי של אצטדיון פול בראון (באנגלית)
אצטדיון ג'ילט

אצטדיון ג'ילט (באנגלית: Gillette Stadium, מכונה The Razor) אשר היה ידוע בעבר בשם סי.אם.ג'י. איי פילד, הוא אצטדיון הנמצא בעיר פוקסבורו במסצ'וסטס (עיר ליד בוסטון) ומשמש כיום כביתם של הניו אינגלנד פטריוטס מה-NFL, הניו אינגלנד רבולושן מה-MLS והמיניטמנס מאוניברסיטת מסצ'וסטס אמהרסט. הפטריוטס אירחו בו את אליפות ה-AFC בשנים 2004, 2008 ובשנים 2012 ו-2013. הוא גם אירח את גביע ה-MLS בשנת 2002 בימיו הראשונים של האצטדיון, האצטדיון נקרא על שם החברה הממשלתית מודוס לינק גלובל סולושנס. לקראת סוף שנת 2002 שינו את שם המגרש בפעם היחידה עד כה, כאשר התאגיד הרב-לאומי פרוקטר אנד גמבל החליטה להפיק חסות מסחרית של אחד ממוצריה (מותג הגילוח ג'ילט) על שם המגרש. מדיה וקבצים בנושא אצטדיון ג'ילט בוויקישיתוף אתר האינטרנט הרשמי של אצטדיון ג'ילט (באנגלית) ערך זה הוא קצרמר בנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
פוארו

האם התכוונתם ל... הרקול פוארו – דמות ספרותית של בלש בלגי פרי עטה של אגאתה כריסטי פוארו (סדרת טלוויזיה) – סדרת טלוויזיה על פי ספרי הבלש פוארו של אגאתה כריסטי פוארו (זכות) – בספרדית Fuero (אנ') – מונח משפטי לציון זכויות יתר לקבוצה מסוימת (כמו הכנסייה)
רות באזי

רות אן באזי (באנגלית: Ruth Ann Buzzi; נולדה ב-24 ביולי 1936) היא קומיקאית ושחקנית אמריקאית זוכת פרס גלובוס הזהב לשחקנית המשנה הטובה ביותר על תפקידה בתוכנית המערכונים "Laugh-In". באזי נולדה בעיירה ווסטרלי שברוד איילנד לרנה ולאנג'לו פיטר באזי. היא גדלה בעיירה סטונינגטון שבקונטיקט ולמדה משחק וריקוד ב"תיאטרון בית הבובות" שבפסדינה, קליפורניה. באזי החלה את דרכה בתעשיית הבידור הטלוויזיונית כשחקנית אורחת בסדרות מבניהן "That Girl " בשנת 1967 לצידה של מרלו תומאס. בשנת 1968 החלה באזי להופיע בתכונית המערכונים "Laugh-In" בהנחיית הקומיקאים דן רואוון ודיק מרטין. באזי הופיעה מתחילת הסדרה בשלל דמויות והייתה לאחת מאהודות הצוות הקומי. באזי זכתה על הופעותיה בפרס גלובוס הזהב לשחקנית המשנה בסדרת טלוויזיה והועמדה חמש פעמים לפרס אמי. לאחר מכן השתתפה באזי בהפקת הפנטזיה המוזיקלית "Once Upon a Brothers Grimm", בקומדיות "שישי הזרוק", "Skatetown, U.S.A.", "הנבל" ו"Surf II " ובסרט האימה "The Being". ב-1994 שיחקה באזי במערבון הספגטי של טרנס היל "Troublemakers" בתפקיד סבתא מאו. ב-1999 שיחקה באזי בקומדיה המוזיקלית "אלמו הסרט: הרפתקה בארץ זעפניה" בתור רות'ני מרחוב סומסום. באזי מתגוררת כיום עם בעיר פורט וורת' שבטקסס עם בעלה השחקן קנת פרקינס. מדיה וקבצים בנושא רות באזי בוויקישיתוף רות באזי, ברשת החברתית אקס (טוויטר) רות באזי, במסד הנתונים הקולנועיים IMDb (באנגלית) רות באזי, באתר AllMovie (באנגלית) רות באזי, במסד הנתונים הקולנועיים KinoPoisk (ברוסית) רות באזי, באתר AllMusic (באנגלית) רות באזי, באתר MusicBrainz (באנגלית) רות באזי, באתר Discogs (באנגלית)
אורלובסקי

אורלובסקי הוא שם משפחה. כמו כן, ברוסית: Орловский, שמם של מספר יישובים ברוסיה. האם התכוונתם ל... אליס אורלובסקי – פושעת מלחמה נאצית מרים וינטר (אורלובסקי) -חוקרת ובמאית תיאטרון אמריקאית ממוצא פולני פיטר אורלובסקי (אנ') משורר אמריקאי. בן זוגו של אלן גינסברג